Ses sterf in KZN-ongelukSes mense is Maandag in ’n ongeluk op die R61 naby Port Edward dood. (Foto: Facebook / Paramedics, SAPS and Firefighters) Ses mense is Maandagmiddag dood in ’n ongeluk op die R61 naby Caribbean Estates in Port Edward, KwaZulu-Natal. Inligting van die toneel dui daarop dat ŉ vragmotor, twee bakkies en ŉ ligte motorvoertuig in dié botsing betrokke was. Verskeie nooddienste, onder wie Netcare 911 en die brandweer, was op die toneel. “By nadere inspeksie het ons gesien dat ’n motor en bakkie kop aan kop gebots het. Ses mense was met ons aankoms op die toneel reeds weens dié botsing dood,” het Herbst gesê. “Nog vyf mense het matige tot ernstige beserings opgedoen.” Na verneem word, is twee jong kinders onder dié wat ernstig beseer is. Volgens Herbst moes spanne van die provinsie se brand-en‑reddingsdienste spesiale toerusting gebruik om die oorledenes uit die voertuie te bevry. Die beseerde mense is op die toneel behandel en met ambulanse na nabygeleë hospitale vervoer nadat hulle gestabiliseer is.